Prva žrtva gubitka u "JP Morgan"
Najveću američku banku napušta direktorka za investicije, Ajna Dru, koja je u kompaniji provela više od 30 godina
Na njujorškom Vol Stritu i danas je prisutna zabrinutost u pogledu situacije u najvećoj američkoj banci, Džej Pi Morgan Čejsu, koja pokušava da umanji negativne posljedice šokantnog gubitka od dvije milijarde dolara za šest nedelja, zbog riskantne strategije ulaganja. Izvršni direktor Džejmi Dajmon priznaje da je kredibiltet banke doveden u pitanje. " Dajmon je u intervjuu televiziji En-Bi-Si istakao da bi u ovom kvartalu mogla da bude izgubljena dodatna milijarda, ali da opstanak banke nije doveden u pitanje. Gubitak Džej Pi Morgana je bolan podsjetnik na finansijski kolaps 2008. godine. Nakon krize, izvršen je veliki pritisak za sprovođenje reformi kako riskantno poslovanje ne bi više moglo da ugrozi finansijski sistem. Dajmon i drugi direktori banaka su međutim pokušavali da ublaže ograničenja na trgovinu, boreći se protiv takozvanog pravila Volker koje bi zabranilo određene rizične poslove. Pojedini zakonodavci smatraju da će, imajući u vidu debakl u Džej Pi Morganu, njihovi napori biti uzaludni. ”, smatra senator Karl Levin. Mnogi analitičari pak smatraju da će banke, uprkos oštrim propisima, naći način da nastave sa uobičajnim poslovanjem. ”, kaže Tedi Vajsberg. Vijest o gubitku je međutim već rezultirala obnovljenim pozivima za uspostavljanje strožijeg nadozra bankarskog sektora.